|  |
| --- |
|  ***Projektas*** |
| PAGĖGIŲ SAVIVALDYBĖS TARYBA**sprendimas****Dėl vietos valdžios atstovų delegavimo dalyvauti asociacijos „PAGĖGIŲ MIESTO VIETOS VEIKLOS GRUPĖ“ veikloje**  |
| 2019 m. liepos 23 d. Nr. T1-138Pagėgiai |
|  |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir atsižvelgdama į Asociacijos „Pagėgių miesto vietos veiklos grupė“ (toliau – Asociacija) 2019 m. liepos 16 d. raštą Nr. S1-10 „Dėl vietos valdžios atstovų delegavimo“, Pagėgių savivaldybės taryba n u s p r e n d ž i a:

 1. Deleguoti Pagėgių savivaldybės tarybos narį \_\_\_\_\_\_\_\_\_\_\_\_\_\_\_\_\_, Pagėgių savivaldybės administracijos direktorę Jūratę Mažutienę ir Pagėgių lopšelio-darželio direktorę Nijolę Ulberkytę į Asociacijos „Pagėgių miesto vietos veiklos grupė“ kolegialų valdymo organą – valdybą atstovauti Pagėgių savivaldybės interesus.

 2. Įgalioti Pagėgių savivaldybės administracijos direktorę Jūratę Mažutienę dalyvauti Asociacijos „Pagėgių miesto vietos veiklos grupė“ visuotiniame narių susirinkime.

3. Sprendimą paskelbti Pagėgių savivaldybės interneto svetainėje www.pagegiai.lt.

* 1. Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui (H.Manto g. 37, 92236 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo dienos.

SUDERINTA:

Administracijos direktorė Jūratė Mažutienė

Strateginio planavimo ir investicijų skyriaus

vedėjo pavaduotoja Loreta Razutienė

Dokumentų valdymo ir teisės skyriaus vyresnioji

specialistė Ingrida Zavistauskaitė

Civilinės metrikacijos ir viešosios tvarkos skyriaus

vyriausioji specialistė − kalbos ir archyvo tvarkytoja Laimutė Mickevičienė

Parengė Guoda Kazakevičienė,

Strateginio planavimo ir investicijų skyriaus vyriausioji specialistė

Pagėgių savivaldybės tarybos

 veiklos reglamento

 2 priedas

**PAGĖGIŲ SAVIVALDYBĖS TARYBOS SPRENDIMO PROJEKTO**

**„Dėl vietos valdžios atstovų delegavimo dalyvauti asociacijos „PAGĖGIŲ MIESTO VIETOS VEIKLOS GRUPĖ“ veikloje“**

**AIŠKINAMASIS RAŠTAS**

2019-07-24

1. ***Parengto projekto tikslai ir uždaviniai***

 Pasibaigus ankstesnės Asociacijos valdybos narių kadencijos terminui reikalinga deleguoti naujus vietos valdžios atstovus į Asociaciją „Pagėgių miesto vietos veiklos grupė“ valdybą atstovauti Pagėgių savivaldybės interesus. Kadangi asociacija vadovaujasi horizontaliuoju vyrų ir moterų lygių galimybių skatinimo, ne diskriminacijos principu, Asociacija prašo, kad vyrų ir moterų proporcijos išliktų tokios pačios kaip buvo numatyta 2015 m. gegužės 14 d. sprendime Nr. T-89 „Dėl pritarimo dalyvauti Asociacijos „Pagėgių miesto veiklos grupė“ veikloje“.

1. ***Kaip šiuo metu yra sureguliuoti projekte aptarti klausimai***

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi ir atsižvelgiant į Asociacijos „Pagėgių miesto vietos veiklos grupė“ 2019 m. liepos 16 d. raštą Nr. S1-10 „Dėl vietos valdžios atstovų delegavimo“.

1. ***Kokių teigiamų rezultatų laukiama.***

Šiuo Tarybos sprendimu bus deleguoti nauji vietos valdžios atstovai į Asociaciją „Pagėgių miesto vietos veiklos grupė“ valdybą atstovauti Pagėgių savivaldybės interesus.

1. ***Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.***

Neigiamų pasekmių nenumatyta.

1. ***Kokius galiojančius aktus (tarybos, mero, Savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

*Nereikės panaikinti.*

1. ***Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***

Nereikės priimti kito spendimo priimtam sprendimui.

1. ***Ar reikalinga atlikti sprendimo projekto antikorupcinį vertinimą***

Šis sprendimas antikorupciniu požiūriu nevertinamas.

1. ***Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

Sprendimo vykdytojas – Strateginio planavimo ir investicijų skyrius. Savivaldybės biudžeto lėšų teikiamam sprendimui įgyvendinti nereikės.

1. ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai***

Neigiamų specialistų vertinimų ir išvadų negauta.

1. ***Projekto rengėjas ar rengėjų grupė.***

Strateginio planavimo ir investicijų skyriaus vyriausioji specialistė, tel. 70 413, el. p. g.kazakeviciene@pagegiai.lt .

1. ***Kiti, rengėjo nuomone, reikalingi pagrindimai ir paaiškinimai.***

Nėra kitų rengėjo pagrindimų ir paaiškinimų.

Vyriausioji specialistė Guoda Kazakevičienė

